als_Latn dik_Latn sag_Latn
Duket se pas humbjeve radhazi, përfshirë edhe këtë të fundit me Kukësin për Kupë, kuqeblutë e kanë shumë të vështirë për të kapërcyer momentin negativ që po kalojnë në këtë fillim të 2015-ës. Por, situata në kampin kuqeblu paraqitet krejt tjetër, pasi harmonia është prezente te shkodranët. Një gjë e tillë pasqyrohet nga vetë trajneri i Vllaznisë, Baldo Raineri, i cili është shfaqur tejet entuziast dhe mjaft i karikuar në prononcimin e djeshëm për shtyp. Italiani i stolit të kuqebluve është i bindur se ndaj Tiranës, ekipi i tij do të zhvillojë një paraqitje dinjitoze në fushën e lojës. Raineri i bën thirrje tifozërisë së Vllaznisë që sot të jetë sa më e lartë në numër në shkallët e stadiumit “Loro Boriçi”.
-Mister, çfarë do të ndryshojë skuadra nesër (sot) me Tiranën, pas katër humbjeve radhazi?
-Nuk ndryshojmë asgjë, përveç mentalitetit dhe të forcojmë idenë se mund të bëjmë kthesën. Harmonia në ekip, pavarësisht rezultateve negative në takimet e fundit është e lartë dhe të gjithë futbollistët janë të bindur se mund të arrijnë rezultat pozitiv ndaj bardhebluve.
-Si e parashikoni ndeshjen ndaj kryeqytetasve?
-E rëndësishme është që nesër (sot) kemi mbështetjen e tifozëve tanë, për të na dhënë edhe më shumë motivim. Kemi nevojë për mbështetjen e tyre për të marrë një rezultat pozitiv ndaj Tiranës, ndaj së cilës parashikoj një ndeshje të vështirë, për vetë objektivin e kundërshtarit tonë. Thuhet se Tirana-Vllaznia është derbi i Shqipërisë, ndaj pres një ndeshje të bukur dhe të luftuar deri në minutën e fundit të takimit.
-Tifozët e pranishëm do të kërkojnë në një farë mënyrë edhe një fitore të harruar ato incidente në takimin e fazës së parë kundër Tiranës…
-Tifozët kanë të gjithë të drejtën e botës të flasin, por duhet të kuptojnë se duhet të pranojmë edhe humbjen. Duhet të ndjekim mentalitetin e futbollit të huaj, duke krijuar në stadium atmosferë festive, elektrizuese dhe të shmangim me çdo lloj incidenti. Kjo e fundit nuk i shërben futbollit dhe nuk i shkon për shtat as një klubi si Vllaznia dhe një tifozërie si ajo e Shkodrës.
-Shumë i karikuar duke sot mister, si asnjëherë tjetër…
-Po, po është e vërtetë (qesh). Ndihem i tillë dhe jam përpjekur që këtë t’ia transmetoj edhe skuadrës sime. Kemi vuajtur shumë presionin e rezultateve negative të javëve të fundit. Humbja e fundit ndaj Kukësit na tronditi jo pak.
-Meqenëse përmendet Kukësin, mendoni për ta përmbysur rezultatin 0-2?
-Besoj se po, pse jo.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn